S-3512/2022

Mál þetta, sem dómtekið var 7. desember sl. er höfðað með ákæru, útgefinni af lögreglustjóranum á höfuðborgarsvæðinu 9. ágúst 2022, á hendur H-kk-þgf K-kk-þgf J-kk-þgf, kt. [...], [...], Reykjavík, fyrir fíkniefnalagabrot með því að hafa, miðvikudaginn 16. júní 2021, að [...] í Reykjavík haft í vörslum sínum í sölu- og dreifingarskyni 220 kannabisplöntur og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 220 kannabisplöntum, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Jafnframt er krafist upptöku á 38 lömpum, 16 viftum, 7 loftsíum, 10 loftdælum, 1 dælu, 3 hitamælum, 4 spennubreytum, 5 rakamælum, 1 rakatæki, 4 perum og 3 tjöldum, sem hald var lagt á í málinu, samkvæmt 7. mgr. 5. gr. sömu laga, en munirnir voru notaðir til framleiðslu kannabisplantnanna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Á kærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 2. ágúst 2022, gekkst ákærði undir greiðslu sektar með lögreglustjórasátt 11. október 2017 fyrir fíkniefnalagabrot.

Ákærði hefur játað brot sín greiðlega, bæði á rannsóknarstigi málsins og hér fyrir dómi, verður það metið honum til refsimildunar sbr. 8. tl. 1. mgr. 70. gr. almennra hegningarlaga nr. 19/1940.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 8 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerðar upptækar 220 kannabisplöntur, 38 lampar, 16 viftur, 7 loftsíur, 10 loftdælur, 1 dæla, 3 hitamælar, 4 spennubreytar, 5 rakamælar, 1 rakatæki, 4 peru rog 3 tjöld sem hald var lagt á við rannsókn málsins.

Ákærði greiði málsvarnarþóknun skipaðs verjanda síns fyrir dómi og að hluta til áverjandastigi, Þ-kk-ef Þ-kk-ef lögmanns, 223.200 krónur að meðtöldum virðisaukaskatti og 337.981 krónur í annan sakarkostnað, Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, H-kk-nf K-kk-nf J-kk-nf, sæti fangelsi í 8 mánuði en fullnustu refsingarinnar skal frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 220 kannabisplöntum, 38 lömpum, 16 viftum, 7 loftsíum, 10 loftdælum, 1 dælu, 3 hitamælum, 4 spennubreytum, 5 rakamælum, 1 rakatæki, 4 perum og 3 tjöldum.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 223.200 krónurað meðtöldum virðisaukaskatti, og 337.981 krónur í annan sakarkostnað.

H-kvk-nf S-kvk-nf B-kvk-nf